С И Р И А Н А
ТЕХЕРАН, ИРАН
Боби, къде се губиш? - Уиски, уиски...
Искаш ли уиски? - Пия шампанско.
Шампанско?!
Брат ми пита дали си опитвал течен МДМА.
Не съм.
Техеран е световна столица на МДМА. - Така ли?
Как е синът ти? - Добре.
Само че... Добре е.
Араш, кога ще свършим онази работа?
След молитвата.
Добре.
Каза, че и двете са за теб. - Какво те засяга?
Не мърдай! - Добре.
Търсех тоалетната. - Нито дума! Млъквай!
Не говориш фарси, нали, никаквецо?
ДЖОРДЖТАУН, ВАШИНГТОН
Г-н Уайтинг, аз съм Бенет Холидей.
Наш клиент - могъщата компания "Конекс"...
... изгуби крупна сделка за природен газ в Персийския залив
заради китайска фирма. Същевременно по-малката компания "Килин"
пробива в едно от най-големите петролни находища - Казахстан.
Нашият клиент се слива с "Килин", но правосъдното министерство
се чуди как е получила правата за Казахстан.
Ти си специалист по такива сделки.
Ако има нещо нередно,
искам да го откриеш преди тях и да ми докладваш.
Бенет? - Да?
В моята фирма работят овце,
които се смятат за лъвове.
А ти може би си лъв, когото всички смятат за овца.
Аз искам да обсъждаме Залива, а проклетият емир...
Впрочем, какъв точно е емирът? - Крал.
Някакъв измислен крал ви изхвърля като мръсни котки.
Всички петролни компании се стремят към Казахстан...
Към Тенгиз. Но го получихме ние.
"Конекс" пожелаха нас, и ето ни тук.
Аз направих инвестиции,
които ще донесат печалби на компанията.
Томи, всички знаем наизуст закона против подкупването на чужденци.
Залепил съм един екземпляр тук, в главата си.
Благодаря, Джими. Знаеш колко ценим мнението ти.
Но прокуратурата разследва казахстанската сделка,
а правителството не бърза да подпише сливането.
С г-н Джанус поканихме адвоката на "Конекс" - Сидни Хюит,
за да разясни стратегията ни за идния месец.
Чувствам се като Швейцария.
Напомням ви, че сте подписали декларация за конфиденциалност.
Позволете да ви представя своя помощник Бенет Холидей.
Неговата задача ще бъде постигането на консенсус.
Добро утро.
Скоро това може да стане най-могъщата корпорация в САЩ.
Ако правителството одобри сливането. - И ако колите не тръгнат с вода
и хаосът в Близкия Изток продължи. Задачата ти е да отстраниш проблема.
Ако не го откриеш, значи няма такъв.
А когато властите одобрят сделката, много хора ще намажат. Ти също.
ЖЕНЕВА, ШВЕЙЦАРИЯ
Пак ли корнфлейкс?
Макс!
Здравей. - Хайде да не четем на масата.
Мамо, искам бекон.
Сложила съм ти. - Искам истински бекон.
Истински е, само че е от соя.
Искам свински бекон. - И аз искам свински бекон.
Не го казвай и ти. - Ще си счупя зъбите с това.
Как го направи? - Трудно се реже.
Ужасен е. - Млъквай.
Две петролни компании преговарят за сливане в Хюстън.
Корпорацията "Конекс-Килин"
ще стане петата по големина петролна и газова компания в света.
Сливането ще засегне 37 000 служители в 160 страни.
Очаква се печалбата й да надхвърли БВП на Дания или на Пакистан
и да я постави на 23 място по икономически показатели.
Президентът на "Конекс" Лий Джанус потвърди приемствеността
и стремежа за намаляване разходите на клиентите.
Сливането ще гарантира
оптимално качество на продуктите на минимални цени.
"Конекс" иска сделка, за да стигне до находищата в Казахстан,
след като китайците им измъкнаха сделката в Залива.
Заинтересоваността на богатите държави към азиатските пазари,
въздейства на цените на суровините. Ще имате още 10-12 долара разходи
заради протестите в Иран, опасността от стачки във Венецуела,
недоволството на Турция от транзита на руски газ през Босфора.
Благодаря ти, че потърси мнението ми, Ребека.
Играя. Това ми е работата.
Намерил си чудесна работа.
Кажи на татко, че го обичаш. - Обичам те, татко.
Този уикенд емирът дава прием в Марбея.
Искаш ли да отидеш? - Не мога. Имам... знаеш.
Може да е от полза за фирмата. - Макс има рожден ден в събота...
Браян, искам да ми помогнеш... - Приемът на емира?
Тъкмо за мен. - Бездруго сме затънали във фалш.
Браян изготви стратегията, пък и не е зализан...
Той не може да убеждава. - Не съм казал, че ще отида.
Хайде. Заведи и децата.
Плаж, слънце... Макс ще се зарадва. - Може ли?
Пък и арабите обичат деца.
Джон Рокфелер, основател на Чикагския университет . Ела.
Чудесно. Дадохте верния тон, г-н Рокфелер.
ПЕРСИЙСКИЯТ ЗАЛИВ
Платформата "Конекс-Ал Салва" вече има нов собственик
и вие сте уволнени.
Какво каза? - Каза да се махаме.
Да се махаме ли? Какво значи "да се махаме"?
Разрешителните ви за работа в тази фирма вече са невалидни.
В рамките на две седмици сте длъжни да се обадите
в имиграционната служба, иначе ще бъдете депортирани.
Китайците са умни хора, но са ужасни шофьори.
Не трябва да ги пускат дори да мият колите си.
Когато бях на твоята възраст, в Пакистан, в далечината,
виждах заснежени планини... - Да, татко, знам.
Бяха на около три часа път от дома ни,
но изглеждаха огромни
и имах чувството...
... че мога да ги докосна.
Веднага щом си купим къща, ще доведем майка ти тук.
Обещавам.
Боб се безпокои къде е изчезнала втората ракета. Написал е докладна.
Централно разузнавателно управление Лангли, Вирджиния
Едва убедих британците и французите, че нямаме нищо общо с Амири.
А сега какво? "Простете, но имаме загуба."
Той трябва да престане с докладните.
Предложи го за повишение. Заслужава го.
Спаси ни живота в Бейрут. - Чудесно. Тери го харесва.
Ще го преместим във Вашингтон. - Ти ще го преместиш.
Полудели са заради Иран, а Боб познава региона, говори фарси.
Боб не е бил на административна служба, не е работил в екип.
Трябва да ходи на работа всеки ден и да внимава какво говори.
Абсолютно.
Ще го подготвя.
Скоро отзовахме един наш агент. Поканих го на срещата.
През '80-те се внедри се в Хизбула в Бейрут и се окичи с медали.
Предлагаме го за ръководен пост. - Бейрут, 80-те? Голяма гордост.
Не позволявай да те подвеждат.
Справяме се. Положението в Иран е под контрол.
Анализът ни е точен. Имаме добро сателитно покритие,
пренасочваме ресурси към Иран... - Г-н Барнс...
Извинете, че ви прекъсвам, но оставете бюрократичната справка.
Искам обективна информация.
Индия и Русия са на наша страна, дори Китай ще ни подкрепи.
Районът между Мароко и Пакистан е проблем.
Хаотични, бедни държави, но Иран е естествен културен съюзник на САЩ.
Персийците не желаят да се върнат в 8-и век.
Студентите протестират по улиците, Хатами дава положителни сигнали.
Ако запазим енергийното ембарго над Иран,
ще има ли скоро там светска власт, готова на бизнес със Запада?
Възможно е. Въпросът е сложен. - Съгласна съм. Благодаря ви.
Разрешават студентски протести и после закриват 50 вестника.
Вярно, гледат ситкоми по сателита. Но не мислете,
че аятоласите са разхлабили примката дори с милиметър.
Реформисткото движение в Иран дава надежда на президента
за бъдещето на региона и е важно за петролната сигурност на САЩ.
Тези господа са от КОИ.
Комитетът за освобождение на Иран, г-н Барнс.
ПРИНСТЪН, НЮ ДЖЪРЗИ
Може да те пратят посланик в интересна страна.
Например във Франция, в Италия или в Гана...
Не е изключено, нали?
Как е майка ти?
Превъзходно.
Знам, че ще ми отнеме година, но ще си купя свястна кола.
Не държа да е луксозна, но да върви,
за да пътувам до Бостън и до Ню Йорк.
Имали страхотен отбор.
Попитах ги какъв. Отвърнаха ми - по гребане.
Ако искам да греба... - Благодаря. Роби, слушай...
Живея в Мериленд.
Ако си жител на Мериленд, в тамошния университет...
Извинете, може ли да взема соса? Благодаря ви.
Искам да завърша като нормален човек.
Искам нормален дом,
филмов канал и абитуриентски бал.
Баловете в Пакистан са отврат.
Не е толкова просто.
Май направих голям гаф в службата.
Какъв? - Казах нещо, което не биваше.
Какво точно работи майка ми в Исламабад?
Секретарка е.
Роби... - И двамата ми родители
са професионални лъжци.
Купон ли ще правите? Искам и аз.
Този купон не е за теб.
МАРБЕЯ, ИСПАНИЯ
За мен е удоволствие лично да приветствам всекиго от вас
в Каса де лас Палмас -
нашият палмов оазис в Южна Испания.
Надявам се да прекарате чудесно
и да си отдъхнете от тежкото ежедневие
в компанията на семействата и приятелите си.
Радвайте се на цветята в китните ни градини
и хапвайте от хилядите вкусотии,
приготвени от готвачите
в нашия богат дом.
Моля, яжте и се забавлявайте.
Пожелавам ви приятно прекарване с нас.
Радвам се да приветствам китайците в своята страна.
Моят баща приветства китайците в страната ни.
Разбира се.
Моля.
Ето тук.
Благодаря.
Арабите много държат на семейството.
Расистки ли прозвуча? - Да.
Наистина ли? - Малко.
Не, предполагам, че го каза в добрия смисъл.
Недей.
Трябва да се научи да се справя сам.
Едно съобщение.
Ако Аллах е създал човека по свой образ и подобие,
значи напълно се е объркал.
Страх ли те е от бръмченето? - Страх ме е от дъха ти.
Хаким не е пил алкохол. Освен това носи накити.
Смята, че с тази гривничка ще излъже някоя мома.
Хаким!
Искам да питам чичо ти за работа. - Няма работа.
Фарук, обеща да ме представиш. - Не ми досаждай.
Емира ли чакате? - Да.
Аз също.
Какво работите?
Съдружник съм в инвестиционна компания в Женева.
В енергийния бизнес ли? - Да.
Браян Удман? Здравейте. - Приятно ми е.
За жалост Негово височество не може да ви приеме,
но ние сме упълномощени да изслушаме предложението ви.
Добре.
Тук и сега ли?
Добре...
Според нас големият ви проблем е,
че петролът достигна рекордни цени.
Находищата се изчерпаха, дори тези на природен газ.
Необходими са ви нови стратегии за постигане на максимални печалби
от наличните ресурси, особено при падащите цени.
Нашата фирма е в състояние да предложи решение на проблемите,
които може да възникнат - предвидено или непредвидено.
Тази вила е техническо чудо. Синът ми нае специалист от САЩ.
Погледнете.
Ваше височество, това е невероятно.
Принц Насир, не е ли изумително?
Изключително!
Китайците учат арабски?!
Става тъмно. Включи осветлението в басейна.
Тази работа не е за всеки.
Муса! Ела да оправиш това дистанционно!
Ще мълчим ли днес?
Хайде, миличък. Само една хапка.
Ти си акулата и ще се опиташ да ни хванеш.
Скачай и брой до три. Ние ще пробваме да преплуваме.
Хайде, скачай.
Скачай де!
Макс!
Изключете захранването!
Повикайте лекар!
Той не диша. - Доведете лекар!
Направете нещо. Помогнете ни!
Непрестанно чувам изрази като "пагубното влияние на парите"
ВАШИНГТОН
или "как доларите вредят на политиката".
Но повече пари са похарчени за правата
върху предаването "Зайнфелд",
отколкото в президентска кампания.
Последните избори ми струваха 300 000 долара.
Снимал съм се с президента...
Това кафе не е за теб.
Хората виждат, че се познавам с президента на САЩ.
Направих го за себе си.
На теб...
... ще ти сваря овесена каша. После лягаш да спиш.
Изглеждаш ужасно.
В тази страна не пъхаме долари в урните.
Ще ходиш ли на работа? - Възникна малък проблем.
Като се събудиш, в хладилника има бира. И не пуши в дома ми.
Това, строго погледнато, означава, че парите определят думите.
Но доколкото знам, в САЩ има свобода на словото.
Не можете да ми запушите устата само защото съм убедителен.
Аз имам неотменното право да подкрепя правителството.
Защо ни е срам да признаем,
че САЩ имат интерес да търгуват с чужбина?
Две от децата на жена ми бяха депортирани.
Знаеш ли защо? Нямали работа. - Не искам да ми плащаш.
Дай ми да върша нещо. После ще решиш.
Съжалявам. И за това имам цял списък от желаещи.
Ако искаш да работиш в тази страна,
първо научи арабски.
Чужди работници Персийски залив
Защо бягат?
Може би малкият е извършил някакво престъпление.
В ислямското училище ни хранеха с пържени картофи.
Татко, затвори вратата.
Сестра му си пада по теб.
В ислямското училище нямат такива грижи.
Даваха ни и агнешки кебап.
Обичам агнешко.
Извадете личните си карти за проверка. Не говорете в строя!
Не помня такава жега.
Старче, говоренето е забранено. Млъквай!
Много си нагъл.
Как се казваш? Отговаряй! - Джони.
Мамо!
Ела при мен. Добре ли си?
Искам да погледна през прозореца. - През прозореца ли? Ела.
Виждам птичка.
Ако в понеделник Иран не допусне инспекторите от МААЕ,
очаква се нов скок в цените на суровия петрол.
Не е тайна, че Иран няма да приеме внезапни проверки.
Това е, Ребека, благодаря.
Върви си.
Въпросът беше глупав, Хенри.
Представителят на принца се обади отново.
Само го информирам.
МИНИСТЕРСТВО НА ПРАВОСЪДИЕТО ВАШИНГТОН
Много ли е зле?
Щом го казва търговец на "Волво"... Добре, вие сте почтени хора.
Алеята се оказала тясна за жена ми. Ти как си?
Не се оплаквам. - Не е хубаво. Страдаш мълчаливо.
Имаш ли жена, деца?
Не е възможно фирма като "Килин" да получи подобна сделка без подкуп.
Дайте ми с каквото разполагате, и ще ви отговоря.
Подозирах, че има нещо нередно. Сега съм убеден.
Или не откриваш нищо, защото не знаеш как да търсиш,
или откриваш, но те ти духват под опашката.
Такава трябва да е играта тук.
Бенет Холидей.
Новият помощник на Сидни Хюит. Колко се изредиха? Шест или седем?
Изчезнаха един след друг. Но Хюит е непоклатим.
14 на 11. Остава ми една точка.
Мисля, че имат внедрен човек. Някого, когото могат да притискат.
Имаш предвид информатор, така ли? - Именно, господине.
Останах с такова впечатление. - Последна точка.
Благодаря.
Ако търговците на петрол се доверяваха на адвокатите си,
нямаше да има петролен бизнес. Нали познаваш Дийн Уайтинг?
Основателят на нашата компания. - Приятно ми е.
Обсъждаме сливането на "Конекс" и "Килин".
Ако получат разрешение, ще станат тлъста корпорация... тоест клиент.
Главният прокурор разследва находището Тенгиз,
което е най-големият им актив.
В Библията пише, че има безброй начини да осветлиш Европа.
На тавана има стрелка, която сочи към Мека.
Мека, охлаждана с климатиците на фамилията Бин Ладен.
Мащабен проект, натрупали са милиарди.
Жените са в черно от глава до пети и ходят три метра след мъжете.
Тук температурата е 50 градуса, но е влажно.
Когато слязох на летището, сякаш стена падна върху мен.
Мъжете са облечени в бели чаршафи. Безупречно бели. Как го постигат?
Сигурно си казват: "Твърде горещо е за работа."
Бих искал да ги видя как играят бейзбол с тези роби.
Добре ли си?
Гласът ти звучи странно. - Нищо ми няма.
Те искат да прикрият различията.
Мюсюлманите, които говорят за религия,
са обявявани за фанатици или за назадничави.
Твърдят, че спорът между нас е заради икономически интереси
или заради военно надмощие.
Ако им повярваме, ще загубим играта.
Вината ще е само наша.
Не е възможно свободната търговия да изтрие различията
между човешката природа и съвременния живот. Невъзможно е.
Божественото и светското са едно цяло.
Така пише в Корана.
Религията и държавата са неделими.
Така пише в Корана.
Няма властващи крале и подчиняващи се роби.
Така пише в Корана.
Язвите на съвремието не се лекуват с нарушаване на законите,
с приватизация, с икономически реформи или с по-ниски данъци.
Либералното общество не може да излекува язвите на съвремието ни.
Либералните общества се провалиха.
Християнството се провали.
Западът също се провали.
Това беше подарък за рождения ми ден и за дипломирането ми.
Точно преди да завърша "Оксфорд",
майка ми записа кон за участие в надбягването "Роял Аскот".
Конят спечели в същия ден, в който се дипломирах.
Получих и правата над своя фонд.
Това е по-ценно от всички ваши подаръци взети заедно.
Капитализмът не е безотпадна технология.
Трябва да благодарим на г-н Уайтинг и на САЩ, че произвеждат
една четвърт от световния боклук и купуват една четвърт от петрола.
Няма за какво. Удоволствието е изцяло наше.
Принце?
Можем ли да направим нещо за вас?
Американците си умират да дупчат чуждите земи със сонди.
Чувал съм за вас, г-н Уайтинг.
Вие сте котешката лапа на саудитските принцове.
Познавам външния министър - вашият брат. Умен човек е.
Познавам и баща ви. Организира незабравим прием във Вашингтон.
Струва ми се, че вие също можете да се възползвате от "лапата".
Второ дете, така мачкано от роднините си,
че дори не смее да сподели желанията си.
Едно голямо бебе, което се бои от брат си.
А може би иска да стане крал.
Може би.
Е, принце...
Бива ли ви за крал?
Ще споделите ли желанието си?
Какво още? - Имаме уличаващи данни за Насир.
Бързо действат. Имате ли график? - Идната седмица ще е в Бейрут.
Ще го направим там. - Добре. Имаме ли хора в града?
Да. Свързах се с Мусауи.
Готов е да работи с всекиго, изпратен от нас.
Мислех си за Боб.
Съгласна съм. На моя отговорност, но всичко трябва да мине безупречно.
И му кажи - никакви докладни.
Това е прототип на богата на петрол арабска монархия.
След победата си в племенните вражди през 20-те години на миналия век,
фамилията Ал-Субаи управлява умело
и според повечето преценки - либерално.
Предстоят й обаче големи трудности.
При сегашните темпове на производство...
Добре дошъл, Боб. Имам добра новина.
Получаваш задача, която ще ти хареса.
Ще можеш да използваш специфичните си умения.
Познаваш ли този човек? - Принц Насир Ал-Субаи.
Финансира сделки с оръжия, които може да бъдат използвани срещу САЩ.
Резултати от детектори на лъжата, трансфери на суми за Ал Кайда,
поръка до министерството да наеме Агиза - купувачът на твоята ракета.
Ще ходи в Бейрут. Имаш опит там. - Чудесен град.
Той е лош човек.
Пък и може да откриеш онзи синеок египтянин.
Изпратих ви доклад... - Трябва да тръгвам.
Дъщеря ми има мач. Бил много важен.
Прочете ли доклада ми за ракетата? Нагласих я...
Боб, разбери. В момента никой не се интересува от ракетата.
Принцът е задача номер едно.
Ако се справиш без грешка, ще те назначим където поискаш.
Шейх Хамад още не е определил своя наследник.
Ние смятаме, че принц Насир
е по-амбициозният от двамата братя.
Това обаче не означава, че ще спечели битката за трона.
Щедростта ви е по-голяма от планина, пазеща ни от изгарящото слънце.
Моят дом стана тесен за семейството ми.
Ако имахме повече земя,
синът ми щеше да си купи собствена къща.
Баща ми нареди да съборят вилата в Марбея.
На нейно място ще има парк.
Приемете най-искрените ни съболезнования.
Разработваме още шест находища на север.
Предлагаме правата на вашата фирма.
В каква фаза са? - В трета.
Значи можем да очакваме...
... по 0,0001 долара от кубически метър...
... 75 милиона долара.
Чудесно. Колко предлагате за другия ми син?
Ако ви бях икон. съветник, бих казал, че това е...
... най-безумният ви финансов ход, а може би...
и най-глупавата ви постъпка днес. Но защо ви е икономически съветник?
Преди 20 г имахте най-големия БВП, а днес сте на нивото на Албания.
Изнасяте стоки втора употреба и фурми, при това на загуба.
И деловите среди си казват: "Преди сто години са живели в палатки
и са се избивали взаимно. След сто години ги чака същото."
Затова приемам парите ви. Благодаря.
Ще преведа сумата на фирмата ви. - Отлично.
И ще ви дам още сто милиона за другия ви син.
Вече сте мой икономически съветник. Кажете ми нещо, което не знам.
Искате идеи ли? Ето ви една.
Това е Евразийският триъгълник. Вашето кралство е тук, а Иран - тук.
От години товарите нефта на кораби,
които заобикалят Африка, за да стигнат дотук.
Ами ако в Иран има още един тръбопровод?!
Вашият маршрут е по суша, през Иран. Прикачвате се към тръбопровода,
купувате го, модернизирате го и снабдявате цяла Европа.
Току-що удвоих печалбите ви. Идеята си струва.
Ранчо 777 Хондо, Тексас
Дядо ми е бил търсач на нефт. Баща ми също.
Следвах семейната традиция.
С късмет и с упорит труд. Не съм получил нищо наготово.
Сега на мен кръщават библиотеки и паркове...
А внуците ми ще бъдат ужасно разглезени.
Носиш ли скрит микрофон? - Не.
Г-н Джанус... Президентът на "Конекс"
и Дийн Уайтинг - основател на твоята фирма,
са членове на Комитета за освобождение на Иран.
Дани Ди също. - "Ди" означава Долтън.
Аз преговарях за Тенгиз от другата страна.
От другата страна ли? - Той е най-добрият приятел
на президента Назърбаев. - Тенгиз е прекрасно находище.
Невероятно петролно поле.
Ирландец ли е?
РОКВИЛ, МЕРИЛЕНД
Ирландците коленичат за молитва, а шотландците - за да дебнат съседа.
Как е Маргарет? Разведохте ли се?
Няма да се развеждаме. - Двама агенти под прикритие
нямат бъдеще заедно.
Боби, повярвай ми. Магията е в третия опит.
Магическото число 3 ли? - Да.
Харесвам консултантската работа. Всъщност обожавам я.
И ще ти кажа, че частният бизнес е изгоден.
Клише е, но е вярно. А ЦРУ върти по 30 милиарда долара годишно.
За да продадеш дори един молив, ти трябва документ за безопасност.
Не ме вкарвай в беля. Издържам двама студенти и правя ремонт.
Предлагат ми да се върна в Бейрут. Искам да отида.
Безопасно ли е?
С жена си ли ще работиш, или с онези психари?
Разбери се с Хизбула.
Предградие, контролирано от "Хизбула" Бейрут, Ливан
Саид Хашими.
Аз съм канадец... Канадец съм. Саид Хашими.
Аз изпитвам добри чувства към американците, Боб.
Те са свестни хора. В САЩ живеят 10 милиона мюсюлмани.
Благодаря ви, че ме приехте. Имам делово предложение за Мусауи.
Ще бъде изгодно за всички. - Мусауи е чевръст младеж.
Говориш арабски много добре.
Разумно е да отбележа, че не преследвам Хизбула.
Това е бизнес и няма нищо общо с вас.
Ако думите ти са истина,
смятай се за добре дошъл в Ливан.
Вдигат 10 пъти повече от собствената си тежест
и надскачат 20 пъти височината си. - Не разбирам...
Паякът символизира човешкия грях. Той ухапва пръста на Питър Паркър
и го превръща в получовек-полупаяк.
Паякът хваща жертвата в мрежата си и я омаломощава.
После с дни я гледа как умира.
Това не го показват във филмите.
Проблем ли има? - Мир вам, момчета.
Няма проблем.
Огледайте се и вижте своите братя,
обединени от вярата в Аллах и верни на учението му.
Ние сме братя. Всички сме едно семейство.
Уасим е още девствен. - Престани!
Това е хубаво. Прелюбодеянието е голям грях.
Аз също съм девствен. - Браво на теб.
"Въздържай се от извънбрачен секс.
Той е недостоен и е обида към религията."
Истинни са думите на Аллах.
Да идем да се помолим.
Слушал съм за Боб, но не съм го виждал.
Ти си Боб, нали?
Сега къде работиш официално? - В Държ. департамент и в Пентагона.
Сам съм, друже.
Както поръча.
Искам да ти покажа нещо, Джими.
Името ми е Мусауи. - Добре, Джими.
Ще пътува до Бейрут. Опасно е, може да изчезне.
Измъкваш го от хотела, упояваш го и инсценираш катастрофа.
Радвам се, че се върна, Боб.
Ново поколение араби получава власт...
Здрасти.
В Бейрут съм.
Не, той ме покани да го придружа.
Струва ми се, че е реформатор.
Има хубав частен самолет.
Чакай малко, Винсънт.
Джули - вкъщи
Бейрут е страхотен. Прилича на...
Той е близкоизточният Париж.
Да, все едно да спечелиш Националния университетски турнир по баскетбол.
... за разлика от инициативата в Широкия Среден Изток...
Няма значение, забрави.
Ние зачитаме правото на всяка страна да се развива със собствени темпове.
Направете място.
Американец ли сте?
Канадец съм. - Рядко срещам чужденци напоследък.
Това е жалко.
Този е от ноември 1994 г. - Отлично. Откри ли другите?
Не можах. Джо ще ги донесе, ако ги намери.
Къде е той? - Търси в архива.
Ало? Да.
Кой се обажда?
Да... Добре.
Здравейте. Обадиха ми се.
Ако ме намерите, обадете се на сина ми, Бенет-младши.
Боб...
Какво знаеш за методите на мъчение, използвани от сектата "Фалунгун"?
Кой е първият?
Пробвай да отгатнеш.
Воден затвор.
Досети ли се?
Вторият метод...
Извиване на ръцете и завиране на лицето в екскременти.
Не те ли впечатлява?
Третият...
Той се нарича "изтръгване на ноктите".
Какво ще кажеш, Боб?
Харесва ли ти?
Целта е да накарат някой монах или друг човек
да се отрече от вярата си.
Ще се отречеш ли, ако те накарам?
Май ще бъде доста трудно.
Ами ако не вярваш в нищо?
Тогава с теб е свършено.
Боб...
Искам имената на всички, на които си плащал.
Отвратително!
Джими, ти не си религиозен фанатик. - Името ми е Мусауи.
Ах, ти, нещастен тъпак такъв!
Това е война, глупако!
Ти си военнопленник. Казвай проклетите имена!
Ще го заколя като пиле.
Ще ти отрежа главата, Боб.
Саид Хашими ти е много сърдит, Мусауи.
Той държи на думата си.
Ти също си гост на Хизбула.
Сега ще ви покажа нещо много интересно.
Американско производство. Качествена е...
Но не става за поразяване на цели.
В зависимост от заряда,
ракетата може да пробие и да взриви
70-сантиметрова стоманена стена.
Внимавай! Много е опасна.
Оставете дарение, преди да напуснете Бейрут
Джейн, преди 8 минути получихме съобщение от Бейрут.
Мусауи тръби навсякъде, че сме изпратили Боб да убие Насир.
Ще говоря с Тери.
Трябва да го спрем час по-скоро. - Мусауи ли?
Ще ти звънна по-късно. - На практика не можем.
Историята неизбежно ще се разчуе. - Мусауи знае ли кой е Боб?
Не и в действителност. Но е снимал как се договарят и как го изтезава.
Късмет е, че е жив. - Сделката е била капан.
Мусауи явно сега работи за Иран и иска да продаде сътрудниците ни.
Трябва да се дистанцираме от Боб.
Изпълнявал е доста самостоятелни мисии.
Действа независимо от години.
След 11 септември някои кривнаха и се поддадоха на емоциите.
Вече се разследват операциите на Боб в...
Къде беше? - В Техеран, мисията с братя Амири.
Издирваме кой е му възложил тази задача.
Може би същият му е поръчал да убие Насир.
Навярно мнозина желаят смъртта на принца,
а Боб познава доста хора. Действайте и ме дръжте в течение.
БОЛНИЦА "УОЛТЪР РИЙД" ВАШИНГТОН
За първи път сте се свързали с братята Амири през 1998 г.,
на парти в Южна Франция, а домакин е бил Риза Реяни.
Реза, да. - Знаехте ли,
че търгуват незаконно с оръжие? - Да. Затова отидох.
Беше ли ви известно, че са офицери от иранското разузнаване?
Вие как мислите? - Инцидентът е
от дипломатическо естество. Натоварени сме да оценим щетите.
Предайте ни паспорта си.
Всичките си паспорти.
Здравей. Открих това.
Документ за банков превод.
Не разбирам руски. Намери преводач.
Ти знаеш ли руски?
Тези са ненужни. - Благодаря.
А тези какви са? - Произходът им е неясен.
Нищо не ми говорят. Това е интересно.
"Лили" е пансион в Швейцария.
Таксата е преведена по банков път.
Преводът е одобрен от Даниел Долтън от името на "Видак" ООД.
Срещата вече започна и е закрита.
Не сте в списъка. Нямате пропуск.
Това е частно мероприятие.
Предайте тази бележка на Сидни Хюит.
Моля ви.
Две трети от населението на Иран е под 30-годишна възраст,
а над 60 на сто от студентите са жени.
Тези забрани са дребни камъчета пред мощната вълна на реформите.
Иран има богати ресурси. Ако им се даде възможност,
иранците могат да осъществят невиждани постижения.
Те имат същите мечти, както останалите хора по света -
да живеят достойно в мирна страна.
И САЩ ще им помогне.
"Килин ойл" чрез Даниел Долтън и фирма "Петройка"
създават фирми фантоми, собственост на наследниците на Нурзан Датаев,
министър на природните ресурси на Казахстан. Въпросът е обсъждан
на енергийна среща през 2003 г... - Присъствах на срещата,
но не съм обърнал внимание. - Било е изтъкнато,
че "Килин" поема финансовия риск, но децата на Датаев,
които учат в пансион в Швейцария, получили право на цялата печалба -
70 милиона долара. - Повтарям,
не съм запознат с тези подробности. - Освен това Долтън и "Петройка"
тайно са се разбрали... - "Килин" са наели консултантите
преди преговорите с "Конекс". - Стига, не разследват само вас.
Купувачът е невинен, ако не е знаел за нередностите при сливането.
Говорим за петролен бизнес. - Всеки акционер знае,
че работим с подкупни правителства. - Но законът забранява
да се предлагат подаръци, пари и всякакви ценности
на чужди държавници. - Така ли? Аз лично съм виждал чек -
за 36 млн. долара от вашата фирма до саудитските власти.
На основание "извършени услуги".
Сега не обсъждаме дейността на "Уайтинг-Слоун".
А би трябвало.
Дани е добър човек.
И е мой приятел.
Активите на емира са замразени
Средствата ви са замразени?! - Някои хора, мои братовчеди,
заведоха дело срещу баща ми, че е нарушил споразумение
да им изплати суми, прехвърлени от държавата.
В статията ги наричат "онеправдани". Защо?
Че се опитал да ореже издръжката им от 100 000 на 80 000 на месец ли?
Искам да видя баща си. - Съжалявам, Ваше височество.
Баща ви не се чувства добре.
Братовчедите ми са марионетки. Нямат ум за повече.
А брат ми се смята за голям хитрец.
Според вас какво крои с тези американски мошеници?
Кажете ми. Какво се върти в главите им?
Какво се върти в главите им ли?
Това, че петролът е на изчерпване.
Скоро ще свърши, а 90 на сто от остатъка са в Близкия Изток.
Припомнете си Версай, Суецката криза през 1973 г.,
двете войни в Персийския залив.
Това е борба на живот и смърт.
Какво си мислят ли? Насърчават ви да купувате нови играчки,
да пилеете пари, но да не ги влагате в инфраструктурата си
и да не развивате реална икономика. И когато се осъзнаете,
те ще ви изстискали до капка. Най-ценните природни богатства
ще са отишли на вятъра.
Елате с мен, ако обичате.
Учил съм в Оксфорд и в Джорджтаун.
Искам да учредя парламент, да дам права на жените.
Искам независима съдебна система. Искам да създам
петролна борса в Близкия Изток и да изгоня спекулантите.
Защо основната търговия се върти в Лондон и в Ню Йорк?
Ще поставя енергийните ресурси на конкурентен принцип.
Ще построя нефтопровод през Иран до Европа и ще изнасям в Китай.
Ще направя всичко, за да увелича печалбата, която ще използвам,
за да възстановя страната си. - Поздравявам ви за идеята.
Само че вашият президент се обажда на баща ми и казва:
"Има безработица в Тексас, в Канзас и в щата Вашингтон."
И ние вземаме от социалните фондове, за да купим прескъпите ви самолети.
САЩ вложиха средства за нас, но ние изплатихме дълга си.
Приех китайската оферта, защото беше най-изгодна.
Веднага ме обявиха за терорист и комунист неверник.
Дийн Уайтинг представлява не само "онеправданите" принцове и брат ми,
но и "Конекс ойл".
Те притискат баща ми, за да анулира сделката с китайците.
Обаче го подценяват.
Той ще подсигури своя народ.
Вярно, че не излизат от хотелите, но тук така се прави бизнес.
Вземат се исторически решения.
Може да договорим сделки с Европа, транзит през Иран.
Този човек може да направи революция в целия регион.
След смъртта на баща си принц Насир може да последва примера
на Мосадех в Иран през 1952 г. - да насърчи демокрацията.
Ако можем да помогнем на тези страни да създадат парламент,
да се развият, да покажат... - Престани.
Фирмичката, в която започнах работа,
сега е главен консултант на принц Насир.
Знаеш ли какво означава това?
Все едно да поставят банкомат пред къщата ни.
Какво е чувството да извличаш изгода от смъртта на детето ни?
Майната ти!
Сменях му пелените, мажех му обривите, водех го на лекар...
Следях успеха му в училище.
Бях идеален баща.
С Райли се връщаме в Щатите. - Хубаво.
Райли?
Миличък, внимавай.
Ще кажеш ли "довиждане" на татко?
После ела да го видиш, ако искаш.
След смъртта ми искам да бъде направено следното:
Първо - да бъда погребан от достойни мюсюлмани.
Това ще ми напомня за Божията милост.
Второ - не си късайте дрехите и не си удряйте плесници.
Това е признак на невежество.
Трето - не искам бременни жени да се сбогуват с мен.
Не го одобрявам. Четвърто...
Богаташко синче, изтълкувало погрешно лекциите в "Йейл",
иска да прави кариера на мой гръб?
Вероятно да влезе в Конгреса, издигнат от някой затрит щат,
а Китай и Русия да получат нашите облаги, така ли?
Няма да го допусна!
Обвинение в корупция!
"Корупцията е средство, чрез което държавата скрито регулира пазара."
Милтън Фридман е получил Нобелова награда за тази дефиниция.
Законите са, за да се нарушават.
Корупцията ни пази, създава ни уют.
Благодарение на нея двамата с вас не ровим в кофите за боклук.
Корупцията ни осигурява победа.
Как мина? - Той има жена и деца.
Но е нарушил закона.
Г-н Джанус те кани на избирането на Петролен търговец на годината.
Той е сред номинираните. Ще изкараме приятен уикенд.
Почини си, отиди на масаж.
Моите поздравления!
Джейн тук ли е? - Има среща.
А Фред? - Той също.
Бенет, здравей. Качи се при мен.
Имам ли избор?
Естествено. Само предлагам да те закарам.
Знаеш, че информацията между клиент и адвокат е поверителна,
дори уличаващата. - Знам отлично, Дон.
Знаеш също, че твоят клиент е замесен в тъмни сделки
и някой може да реши, че се опитваш да скриеш истината.
Това е сериозно обвинение.
Само една дума... "Долтън".
Дани Долтън ли? - Отклонил е средства,
принадлежащи на правителството на Казахстан, и е лишил народа
от правото избраните от него политици да му служат честно.
7 години. Ще лежи 3, дори 2,5 по твоя препоръка.
Предполагам, че е действал сам, без знанието на "Конекс", "Килин",
на г-н Лий Джанус или Джими Поуп?
Да. Долтън е мошеник. - И ще си има малка сметчица,
когато излезе на свобода. - Не чак толкова малка.
Може да ни размотават пет години по съдилищата без успех.
Ще се бранят с нокти и зъби, ще нанасят удари под кръста.
Ще притискат шефа ти, неговите шефове и семействата им.
Няма как да им отвърнеш, знаеш го.
Съжалявам, Бенет. Няма да се задоволя с Долтън.
Какво зяпаш? - Нищо не съм казал.
Защото няма какво.
Нещастник!
Агенти, разработващи Мусауи
Изтрито досие Достъп отказан
Агенти, разработващи Агиза
Агенти за Мохамед Агиза Достъпът отказан
Агенти за Насир Ал-Субаи Достъпът отказан
Компютърът се проверява от Главния инспекторат
Хайде, приятелче.
Ела... Да, знам.
Фред!
Привет, Боб.
Слизай... Кейти, ти също. Джак, изчакай сестра си.
Поеми децата. Идвам след малко.
Какво става, Фред?
Идвам след секунда.
Очевидно ФБР се е заело с теб. Нищо не мога да направя.
Загинали са двама души. - Едва не загинах и аз.
Разпитват ме за братята Амири, за Техеран.
Може да загазя. Не бива да говоря с теб.
Потърсих досието на принц Насир и компютърът блокира.
Откъде дойде поръчката за него? - Съветвам те да се откажеш.
Защо ме разследват?
Защо ме разследват, Фред?
Довиждане, Боб.
Какво ти е?
Ако нямам истинска вяра...
... значи не съм подходящ.
Щом се питаш, значи имаш вяра и съмнението я подсилва.
Мисля, че това са глупости.
Така ще помогнем на семействата си.
Ще получат всичко, от което имат нужда.
Ще можеш да доведеш майка си.
Заповядай, седни.
Уморен съм. - Татко...
Кой ще стане емир?
Брат ти. - Слава на Аллах!
Предлагам ти да останеш външен министър.
Не можеш да направиш това.
Той не е способен да управлява бардак, камо ли държава.
Европа ми харесва.
С радост ще остана тук.
Решението ми е окончателно. Моля те, подкрепи брат си.
Няма начин.
Векове наред арабите са били управлявани от хора,
които не са зачитали закона.
Раздавали изключителни права срещу лични услуги.
Търговията едва кретала, младите хора нямали работа.
Който критикувал властта, бил хвърлян в затвора
или екзекутиран.
А жените били третирани като непълноценни граждани.
Коронацията на брат ви утре. Американците го подкрепят.
10 000 техни войници са разположени в страната ни.
Истина е.
Баща ми е болен и не иска да се опълчи на американците.
Но има други, които го искат.
Когато населението на една страна е пет на сто от световното,
а военните й разходи са половината от световните,
значи нейната сила не е в дипломацията.
Те се страхуват от провал. Страхуват се...
... че може да се разприказваш.
Но ако срещу теб тече разследване...
А Мусауи?
Той е обикновен войник.
Също като теб.
Защо ме обвиняват за смъртта на Амири? Аз изпълнявах задача.
Всичко е заради интересите ни в Близкия Изток.
Ако принц Насир не допусне американски бази в страната си,
а брат му го направи...
... ние ще се намесим в избирането на емир.
Кой не иска атентатът срещу Насир да се разчува?
Кой не иска да се разприказвам?
Стан...
Кой се страхува?
Ало? - Г-н Уайтинг ли е?
Обаждам се от охранителна фирма.
Да, Уайтинг е на телефона.
Датчикът за движение в кабинета ви не работи.
Да остана ли на телефона, докато проверите,
или да изпратим кола?
Ще отида да проверя.
Не виждам нищо нередно.
Има ли проблем? - Всичко е наред.
Вратата е отключена. - Бяхте ли я заключили?
Изпрати хора, кретен такъв!
Били сте в Бейрут през 1984 г.
Там загинаха мои приятели. Както и ваши, предполагам.
Прегледах досието ви. Свестен човек сте.
Имате богат опит в своята област.
През цялата ви кариера са ви използвали.
Едва ли сте знаели с каква цел.
Не беше нужно.
В този град човек е невинен до започване на разследването.
До започване на разследването ли? Звучи оригинално.
Сигурно жънете голям успех с подобни сентенции. Благодаря.
Слушателят остава с впечатлението, че думите ви са закон.
Ако нещо се случи с мен или със семейството ми...
Злополука, обвинение, каквото и да е...
Първо ще изчезне синът ви, после жена ви...
Няма да намерят телата им. Бъдете сигурен.
После, при първото ви опасно начинание -
полет с частен самолет или влизане в банка,
ще загинете.
Разбирате ли какво ви казвам?
Искам да ми отговорите, за да не стават грешки.
Действаме като в Бейрут, а?
И да ми върнат паспортите.
Ние сме малка група от вярващи и амбициозни хора.
Сред нас има една по-малка група момчета,
които се отказват от светския живот,
за да разпространяват истинската вяра.
Ти си готов.
"Конекс-Килин" съобщава,
че отпуска средства за детска болница,
която ще бъде построена в чест на новия емир.
Исках да участвам с бобслей в олимпиадата.
Какво е бобслей?
Уасим знае какво е бобслей.
Татко, искам да те питам... - Кажи му.
Обясни му какво е бобслей.
Нещо като малка кола. - Движи се по лед и по сняг.
Ще ми дадеш ли пари за автобуса?
Как искри снегът и скърца под краката...
Нямало да се задоволи с Долтън.
Съветвам те много да внимаваш.
Ако копаеш на два метра, ще намериш три трупа.
Копаеш ли на 6 м, може да намериш 40 трупа.
Китайската икономика би процъфтявала,
ако имаха достатъчно петрол. Гордея се, че нямат.
Трябва ни още една жертва.
Ами ако...
Ако ти дам човек от вашата фирма?
Който стои много нависоко.
Трябва да сключим споразумение.
Щом заема толкова важен пост,
отстранят ли го, сливането ще бъде одобрено.
Толкова ли е лесно?
Трябва да дадем вид, че правим пълно разследване, г-н Поуп.
С две разкрити престъпления целта е постигната.
Наричай ме Джими.
Той е мечтател като Фейсал и като Ататюрк. Народът го обича.
В понеделник ще седне на трона.
Не залагате на губеща карта.
9 от 11 генерали го подкрепят. Отиваме в двореца.
Сребрист "Рейндж роувър" с шибидах.
Сребрист "Рейндж роувър". Четвъртият в колоната.
Какво става? - Приближават се.
Ще видиш и жена му Пат.
Много хубаво.
Добре се справи.
Лий, имаш гости.
Сид! - Лиланд...
Бенет Холидей? Аз съм Лий Джанус. Приятно ми е.
Счетоводителите май са се престарали.
След като счетоводните принципи приличат на абстрактна живопис,
всеки добър професионалист може да превърне загубата в печалба.
Не, благодаря.
Не пиете ли? - Не.
Тук е невероятно красиво.
Какво е това? - Кое?
Пред тях.
Бедуините винаги са с предимство.
Адвокатите и счетоводителите взаимно си прехвърлят топката.
Всеки твърди, че не разбира нищо от работата на другия.
Контролните органи не разбраха как и "Конекс", и "Килин" са невинни!
Но сливането е от полза за американските потребители
и накрая властите ще склонят. Всички искат тази сделка.
Все пак истинският ни клиент е народът на САЩ.
По този начин си осигуряваме петрол от Казахстан.
Искат нещо малко, но съществено,
и повече няма да ни пречат.
Още нещо освен Долтън ли?
Да, за жалост. Изглежда, най-добрият вариант е...
Открих тайна сделка за тръбопровод през Иран.
От нея би се облагодетелствал главният адвокат по сливането.
Какво целите да постигнете? - Американец не може да притежава
тези правомощия. - Веднага престанете.
Имаш ли да ми признаваш нещо, Сид?
Платформа "Конекс-Ал Салва" Персийски залив
Добър ден. Благодаря на домакина за чудесната трапеза. Отличен сок.
Ние от "Конекс-Килин" се радваме, че отново сме в Залива.
Ваше височество, по-добре пътувайте заедно.
Благодаря, Браян.
Дами и господа, Петролен търговец на годината е...
... г-н Лиланд Джанус от " Конекс-Килин".
Това пък какво е?
Извинете. Виждате ли онази кола?
Можете ли да го познаете?
Не, не!
Ликвидирайте обекта. - Разбрано.
Шест километра.
3,8 км...
Вие сте онзи канадец...
Обектът е ликвидиран.
23,44 ч. вашингтонско време.
Приемам тази награда
от името на служителите на "Конекс-Килин",
които са най-добрите в света.
Колеги, бихте ли се изправили? Моля ви, станете.
Искам също да благодаря на стратегическите ни партньори,
които са в тази зала, и по-специално...
... на емир Мешал Ал-Субаи. Хиляди благодарности.
На погребението ми искам всички да мълчите
и да ме положите на дясната ми страна.
Хвърлете три шепи пръст върху тялото ми
и кажете:
"От пръст сме създадени и в пръст ще се превърнем."
Нека всички знаят, че съм умрял с чисто сърце
и че истинският живот е на онзи свят.
Истинският живот започва след смъртта.
Хайде, старче... Ставай.
Остави бирата.